Kundiges / DR. PHILLIP THEUNISSEN
V: Winsgewendheid van vleisbees- teenoor wolskaapboerdery
Hoe vergelyk die winsgewendheid van 'n vleisbees- teenoor wolskaapboerdery, in ag geneem die veld en omstandighede wat geskik is vir die onderskeie boerderye. Waar kan ek meer lees hieroor waar die onderskeie boerderye teenoor mekaar opgeweeg en ontleed word?
Deur: Willliam de Villiers03 Mei 2021 655 keer gelees
Daar is baie veranderlikes wat 'n rol gaan speel in die vergelyking van boerdery met wolskape met vleisbeeste. Die drakrag van die plaas, afstand na markte en prysvlakke met verloop van tyd is enkele voorbeelde.
Besoek www.computus.co.za vir 'n skakel na produksiegidse, spesifiek die vertakkingsbegrotings, waarin vleisbeeste en vleiswolskape se begrotings verskyn. Dit kan moontlik as riglyn gebruik word om die twee vertakkings se winsgewendheid vir u spesifieke geval te bereken.